TPCH:ส่องกำไรหลัก Q3 ยังทำนิวไฮแนะซื้อราคาเป้าหมาย 23.00 บาท
TPCH คาดกำไรหลักไตรมาส 3/596 จะยังคงทำ new high ต่อเนื่องเป็น 60 ล้านบาท จากการเดินเครื่องโรงไฟฟ้ามหาชัยได้เกือบเต็มกำลัง และยังคงคาดกำไรจะดีขึ้นอีกในไตรมาส 4/59 จากการ COD โรงไฟฟ้าทุ่งสงแนะซื้อราคาเป้าหมาย 23.00 บาท
27 ต.ค. 2559

บล.บัวหลวง ระบุในบทวิเคราะห์วันนี้(27 ต.ค.) ว่า บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH คาดกำไรหลักไตรมาส 3/596 จะยังคงทำ new high ต่อเนื่องเป็น 60 ล้านบาท จากการเดินเครื่องโรงไฟฟ้ามหาชัยได้เกือบเต็มกำลัง และยังคงคาดกำไรจะดีขึ้นอีกในไตรมาส 4/59 จากการ COD โรงไฟฟ้าทุ่งสง
อย่างไรก็ดีการยื่นขอโรงไฟฟ้าขยะชุมชนที่บริษัทมุ่งหวังมีแนวโน้มล่าช้าออกไปราว 1 เดือน เป็นเดือน พ.ย. คาดส่งผลให้การประมูลโรงไฟฟ้าชีวมวลมีความล่าช้าตามไปด้วย และจากอัตราการเดินเครื่องเฉลี่ย ของโรงไฟฟ้าน้อยกว่าที่คาดไว้ก่อนหน้านี้ส่งผลให้จำนวนหน่วยไฟฟ้าที่ผลิตได้ต่ำกว่าคาด จึงปรับประมาณการกำไรปี 59-60 ลง 22% และ 16% ส่งผลให้ราคาเป้าหมายปรับลงเป็น 23 บาท (อิง DCF, WACC 6.2%) คงคำแนะนำ ซื้อ